जम्मू, 11 अप्रैल। डुग्गर दे लोक नायक मियां डीडो दे 229 में जरम ध्याड़ें उप्पर जम्मू कश्मीर कला, संस्कृति ते भाशा अकादमी पास्सेआ मियां डीडो मैमोरियल कमेटी दे सैह्‌योग कन्नै के.एल. सैह्‌गल हाल जम्मू च संगीत संध्या दा आयोजन कीता गेआ जेह्‌दे च मुक्ख परौह्‌ने हे जम्मू कश्मीर दे उपमुक्खमंत्री तारा चंद होर। कार्यक्रम दी सदारत डोगरी संस्था दे प्रधान डॉ. ललित मगोत्रा होरें कीती ते उंदे कन्नै डायस उप्पर हे मियां डीडो मैमोरियल कमेटी दे कनवीनर बलराद पुरी ते अकादमी दियां अतिरिक्त सचिव सविता बख्शी। संचालन अकादमी दे डिप्टी सक्रैटरी डॉ. अरविन्द अमन होरें कीता।